પ્રાપ્ત વિગતો અનુસાર કલોલના પૂર્વ વિસ્તારમાં આવેલ જય અંબે નાયકનગરમાં રહેતો અવિનાશ રસીકભાઈ મકવાણા કલોલ તાલુકાના રકનપુરમાં આવેલ પ્રિમિયર સિન્થેટીક લીમીટેડ કંપનીમાં ડ્રોઈંગ મશીન ઓપરેટર તરીકે કામ કરે છે ગત રોજ તે નિયત સમય મુજબ પોતાના મશીન પર કામ કરી રહયો હતો ત્યારે બાજુના મશીન ઓપરેટરને પોતાના મશીનનું ધ્યાન રાખવાનું કહી પોતે હાથ પગ ધોવા ગયો હતો તે વખતે સુપરવાઈઝર તરીકે કામ કરતા હેતલભાઈ દરબાર ત્યાં આવી ચડયા હતા અને મશીન પર અવિનાશ ને ના જોઈ ભડકયા હતા અવિનાશ આવતા તેને કહેલ કે તુ મશીન સુનુ મુકી કેમ ગયો હતો તેમ કહી ઉશ્કેરાઈ જઈ અવિનાશને ગડદાપાટુનો માર મારી જ્ઞાાતિ વિશે અપશબ્દો બોલી ધમકી આપતા હોબાળો મચી ગયો હતો બનાવ અંગે પોલીસે અવિનાશની ફરિયાદના આધારે હેતલભાઈ દરબાર સામે ગુનો દાખલ કરી તપાસ ચલાવી છે.